Predbežné čerpanie rozpočtových prostriedkov EPZF do 31. 12. 2020

Podľa týchto ustanovení možno pripísané príjmy využívať na potreby financovania akýchkoľvek výdavkov z EPZF. Akákoľvek časť príjmov, ktorá zostala v rozpočtovom roku nevyužitá, sa automaticky prenesie do nasledujúceho rozpočtového roka .

·150 miliónov EUR na operačné fondy pre organizácie výrobcov v sektore ovocia a zeleniny a

·921 miliónov EUR na režim základnej platby.

Súčet schválených rozpočtových prostriedkov a pripísaných príjmov na tieto režimy zodpovedá:

·849 miliónom EUR na operačné fondy pre organizácie výrobcov v sektore ovocia a zeleniny a

·17 038 miliónom EUR na režim základnej platby.

V prílohe, ktorá obsahuje predbežné plnenie rozpočtu na rok 2020, uvedené sumy rozpočtových prostriedkov na úrovni článku určené pre sektor ovocia a zeleniny a na oddelené priame platby nezohľadňujú už spomenuté pripísané príjmy. Predstavujú schválené rozpočtové prostriedky na tieto články vo výške 700,5 milióna EUR pre sektor ovocia a zeleniny a 34 574 miliónov EUR na oddelené priame platby.

Po zahrnutí príjmov pripísaných týmto článkom celkové rozpočtové prostriedky plánované v rozpočte na rok 2020 dosahujú 850,5 milióna EUR pre sektor ovocia a zeleniny a 35 495 miliónov EUR na oddelené priame platby.

3.Pripomienky k predbežnému plneniu rozpočtu EPZF na rok 2020

Táto správa sa zaoberá predbežným plnením rozpočtu EPZF na rok 2020 s podrobnosťami uvedenými v prílohe.

V prílohe k tejto správe sa uvádza predbežné plnenie rozpočtu za obdobie od 16. októbra 2019 do 31. decembra 2020.

Do 15. októbra 2020 vznikli výdavky vo výške 43 835,5 milióna EUR, ktoré zahŕňajú najmä výdavky EPZF v rámci zdieľaného riadenia, ako ich nahlásili členské štáty za obdobie od 16. októbra 2019 do 15. októbra 2020, a zníženie mesačných refundácií, ktoré sa vykonali v priebehu rozpočtového roka. Celkové výdavky ďalej zahŕňajú aj odhad výdavkov v rámci priameho riadenia vo výške približne 23,1 milióna EUR, ktoré sú ešte naplánované do 31. decembra 2020.

V ďalšej časti sa uvádzajú stručné pripomienky k niektorým rozpočtovým článkom, ktoré vykazujú najvýznamnejšie rozdiely medzi skutočne vzniknutými výdavkami a príslušnými rozpočtovými prostriedkami zahrnutými do rozpočtu na rok 2020.

3.1.Trhové opatrenia

Čerpanie rozpočtových prostriedkov na zásahy na poľnohospodárskych trhoch predstavovali 2 662,4 milióna EUR, čo o 83,6 milióna EUR prekročilo schválené rozpočtové prostriedky. Toto čerpanie zahŕňa aj odhad výdavkov na propagačné opatrenia v rámci priameho riadenia vo výške približne 8,1 milióna EUR, ktoré sú ešte naplánované do 31. decembra 2020. Pri zohľadnení pripísaných príjmov vo výške 150 miliónov EUR pridelených na program podpory konzumácie ovocia a zeleniny je však výsledkom nedostatočné čerpanie vo výške 66,4 milióna EUR.

Čerpanie rozpočtových prostriedkov bolo obzvlášť nižšie, než sa očakávalo, v týchto rozpočtových článkoch: olivový olej; propagácia; bravčové mäso, vajcia a hydina a ostatné živočíšne výrobky a školské programy. Výdavky v odvetví ovocia a zeleniny, ako aj vína naopak mierne prekročili plánované rozpočtované potreby.

Olivový olej – 05 02 06

Konečné čerpanie v rámci tohto článku vyústilo do nedostatočného čerpania vo výške 11 milióna EUR, a to hlavne preto, že v jednom členskom štáte, ktorý má v tomto rozpočtovom článku významný podiel, boli platby nižšie, než sa očakávalo.